**MODEL DE DECRET DE CONTRACTACIÓ VERBAL D’EMERGÈNCIA**

**DECRET NÚM. [...]**

[...]/[...]

[*ref. exp.*]

[assumpte]

En data [...] es va produir un esdeveniment catastròfic / una situació que suposa un perill greu de [...] / una necessitat que afecta la seguretat pública [...].

Vista la magnitud de l’esdeveniment i la imperiosa necessitat d’actuar de manera urgent i immediata, el president de la Diputació de Girona va adjudicar en data [...] de forma verbal els treballs de [...] a favor de l’empresa [...].

Vist que l’article 37 de la LCSP, en relació amb l’article 120 de la LCSP, permet a l’òrgan de contractació portar a terme, sense haver d’obrir cap expedient, una contractació verbal d’emergència de les prestacions necessàries per posar remei a l’esdeveniment produït o satisfer la necessitat sobrevinguda.

Vist l’informe del tècnic/a [...], de data [...], que transcriu i expressa el contingut de l’acte d’adjudicació verbal i constata que hi ha una relació de causa-efecte entre la situació provocada per l’esdeveniment catastròfic o per la situació que suposa un perill greu i la necessitat sorgida de fer la prestació d’emergència. *(A més a més, cal declarar que aquesta necessitat no ha estat provocada per la mateixa administració ni pot ser coberta pels procediments de contractació previstos en la legislació de contractes o per les instruccions internes de contractació dictades, segons la* *clàusula quarta de la instrucció.)*

*(Cal afegir aquest paràgraf en cas d’imports dins del contracte menor.)* La competència per a l’adopció d’aquesta resolució correspon al president d’acord amb la disposició addicional segona, apartat segon, de la LCSP. No obstant això, aquesta competència s’ha delegat a favor del vicepresident/a [...], mitjançant la Resolució 2019/2161, de 16 d’agost de 2019. Tanmateix, i atesa la tramitació d’emergència d’aquest expedient, escau l’avocació d’aquest assumpte al president, òrgan delegant amb la competència originària.

Atesa la documentació de l’expedient esmentat, d’acord amb les atribucions que em confereix la disposició addicional segona de la LCSP,

**RESOLC**

*Primer.* Avocar la competència atribuïda al vicepresident/a [...] mitjançant el Decret 2019/2161, de 16 d’agost de 2019, pel que fa únicament a l’assumpte de la contractació del [...], al president, com a òrgan delegant amb competència originària d’acord amb l’article 10 de la Llei 40/2015, d’1 d’octubre, de règim jurídic del sector públic (LRJP), i l’article 9 de la Llei 26/2010, de 3 d’agost, de règim jurídic i de procediment de les administracions públiques de Catalunya. *(Cal afegir aquest punt en cas d’imports dins del contracte menor.)*

*Segon.* Deixar constància escrita, d’acord amb l’article 36.2 de la Llei 39/2015, d’1 d’octubre, de procediment administratiu comú de les administracions públiques, de l’acte administratiu verbal de declaració d’emergència de la contractació de [...], dut a terme pel president de la Diputació de Girona, en data [...], a favor de l’empresa [...], amb NIF [...], per un import de [*import en lletres*] euros ([*import en xifres*] €), amb una repercussió del 21 % en concepte d’IVA.

*Tercer.* Autoritzar i disposar la despesa, fins a un crèdit disposat de [...] euros, a l’aplicació pressupostària [...]/[...]/[...] del pressupost vigent.

*(O bé:)* D’acord amb l’article 120 de la LCSP, incoar un expedient de modificació de crèdit, atès que no hi ha crèdit adequat i suficient per a l’execució de les prestacions esmentades, de conformitat amb el que estableix la Llei general pressupostària.

*(Punt opcional)* Autoritzar el pagament que cal justificar *de part / de tota la prestació* abans d’executar-lo, per un import de [*import en lletres*] euros ([*import en xifres*] €) per transferència bancària al compte bancari que consta a l’alta de creditor de l’empresa contractista. *(També es pot autoritzar el pagament en efectiu o xec bancari.)*

*Quart.* Nomenar com a responsable del contracte el tècnic/a [...], Sr./Sra. [...], i com a responsable del contracte suplent el tècnic/a [...], Sr./Sra. [...], d’acord amb l’article 62 de la LCSP, i comunicar-los que, d’acord amb l’article 210.2 de la LCSP, en relació amb la disposició addicional tercera de la LCSP, l’interventor/a general ha d’estar present en la recepció material del contracte en exercici de la funció interventora.

*Cinquè.* Comunicar a l’empresa adjudicatària que la perfecció del contracte es va dur a terme amb l’acceptació verbal de l’encàrrec per part del contractista el dia [...], i que aquesta data és l’inici del còmput d’un mes, com a màxim, per iniciar la prestació contractada.

*Sisè.* Comunicar a l’empresa adjudicatària que, a fi de documentar la formalització del contracte, cal que l’empresa signi la notificació d’aquesta resolució d’adjudicació i la retorni a l’administració contractant en el termini màxim de tres dies hàbils.

Així mateix, amb la signatura de l’acceptació de la notificació d’aquesta resolució, el contractista declara que té la capacitat, la solvència econòmica i la tècnica necessàries per executar la prestació i que no està incurs en prohibició per contractar.

*Setè.* Publicar la formalització d’aquesta contractació al perfil de contractant *(i al* Diari Oficial de la Unió Europea*, si escau)* i comunicar aquesta contractació al Registre Públic de Contractes de la Generalitat de Catalunya.

*(En cas d’avocació)* *Vuitè.* Comunicar aquesta resolució al vicepresident/a [...] de la Diputació de Girona.